open-index/open-wikipedia-markdown huggingface dataset:
Infortunium sapiendi

thumb|Manuscripti Alexandri Griboedov folium cum titulo vetere comoediae oblito tituloque novo inscripto
***Infortunium sapiendi*** (Russice *Горе от ума*) est comoedia Alexandri Griboedov, comoediarum Russicarum vix non notissima, cuius versus permulti proverbia facti sunt. Annis ab 1821 ad 1824 a Griboedov composita erat; actio comoediae, ut auctor ipse dixit, anno 1822 Moscuae agitur. Anno 1825 fragmenta comoediae edita fuerant, sed placito censoris prohibita erat et in manuscriptis nota erat usque ad annum 1865, cum primum tota edita est.

## Fabula
Paulus Athanasii filius Famusov, vir nobilis et dives Moscuensis, filiam pulcherrimam Sophiam habet, quam Sergio Skalozub, duci exercitus claro, sed minime venusto, nupturam esse vult. Sophia autem Alexio Molčalin patris sui adiutori favet, qui tantum potentiam patris Sophiae necnon eam ipsam timens amorem et adorationem simulat. Interea Alexander Čatskij, iuvenis nobilis Sophiam amans, qui cum ea educatus erat et postea per Europam discendi causa aliquot annos peregrinabatur, inopinate revertitur et ad puellam appetit, quae frigide eum accipit, sed, videns per fenestram Alexium Molčalin de equo cadentem, ipsa sine sensibus cadit, unde Čatskij cordis eius dispositionem cognoscit. 

Hoc die saltationis dies sollemnis apud Famusov praestitutus est et omnis nobilitas Moscuensis in domum eius convenit, qua de causa Griboedov multas et varias personas ridendas monstrat, quorum Anthusam Nili filam Chlëstovam, matronam temporum Catharinae Magnae, vel principem et prinicipissam Tugouchovskij cum sex filiabus memoremus. 

Sophia Čatskio irata rumorem spargit, ut demens sit, et vis famae talis est, ut vespere Moscua tota eum insanire crederet. In actu ultimo anagnorisim Griboedov facit: Sophia cognovit, ut Molčalin eam fefellisset (nam Elisabeth Sophiae ancilla alacris ei revera placet), Famusov cognovit filiam se fefellisse, Čatskij autem, ut Sophia rumorem de insania sparsisset, cognovit et Moscuam relinquere vult. Famusov in verbis ultimis comoediae eo sollicitus est, quos rumores matronae Moscuenses de factis huius diei traditurae sint.

## Notae
## Nexus externi
* *Infortunium sapiendi*, editio Niсolai Piksanov et Andreae Grischunin, Moscuae 1987. 
* *Infortunium sapiendi apud *Vicifontem'' 

Categoria:Russiae scripta
Categoria:Comoediae
Categoria:Litterae Russicae
Categoria:Moscua
Boris Godunov (tragoedia)

thumb|In domo Puschkini in *Michajlovskoe*, ubi tragoedia scripta est
***Boris Godunov*** est tragoedia Alexandri Puschkin, anno 1825 in villa eius *Michajlovskoe* scripta. More Shakesperiano  modo iambis albis, modo oratione soluta composita est. Anno 1830 edita est et solum anno 1866 primo in scaena acta. *Boris Godunov*, Modesti Musorgskij drama melicum, secundum tragoediam Puschkinianam compositum est.

## Fabula
Theodorus rex, Ioannis Severi filius, sine haeredibus mortuus est, nam et ipse filiis carebat et Demetrius frater eius iamdudum octo annis natus mortuus erat (ut tunc putabatur, casu), Moscuenses multi Borisum Godunov fratrem Irenes reginae, Theodori viduae, rogabant, ut rex fiat. Boris diu negans denique concessit. Quinque annos post Gregorius Otrep'ev, novicius in monasterio, a Poemene sene cognoscit, ut Demetrius non casu mortuus esset, sed occisus; e monasterio fugit et in Polonia se Demetrium vivum esse declaravit. Godunov autem, qui scit se ipsum Demetrium occidi iussisse, conscientia et metu cruciatus probare temptat, an re vera Demetrius occisus esset et inter vivos absit. Ecclesia Demetrium sanctum declarat, ne Otrep'ev Demetrius verus videri possit; sed timor et poenitentia Borisi non minuuntur; discordia animi emaceratus moritur. Nobiles Moscuenses Theodorum filium Borisi prodiderunt et partem Pseudodemetrii ceperunt; sed cum illi probationem populi rogant, tacet populus.

## Notae
## Nexus externi
* *Boris Godunov* apud *Vicifontem* 

Categoria:Russiae scripta
Categoria:Tragoediae
Categoria:Litterae Russicae
Categoria:Alexander Puškin
Demetrius Ugliciensis

Sanctus **Demetrius Ugliciensis** vel **Demetrius tzaris filius, Demetrius sine culpa occisus**,  die 19 anno 1582 Moscuae natus et die 15 Maii anno 1591 Ugliciae mortuus, est Ioannis Severi filius ultimus. In Uglicia octo annos natus mortuus vel occisus iussu Borisi Godunov (vel alia causa) est (quod adhuc incertum est). Memoria eius ab Ecclesia Orthodoxa Russica die 28 Maii calendario Gregoriano colitur. *Pseudodemetrii* quattuor nomen eius usurpaverunt, quorum primus etiam rex factus est.

## Notae
## Nexus externi
Categoria:Sancti
Categoria:Ecclesia Orthodoxa Russica
Categoria:Ruricidae
Pseudodemetrius I

thumb|Pseudodemetrius ut rex, cum inscriptione Latina
**Pseudodemetrius I** (Russice *Лжедмитрий I*), incerto tempore et loco natus et die 17 Maii anno 1606 Moscuae mortuus, rex est Russiae ab anno 1605 ad annum 1606. *Autocletus* fuit, i.e. impostor, qui nomen Demetrii, Ioannis Severi filii usurpavit. Incertum est, qui re vera esset; saepius Gregorius Otrep'ev fuisse putatur, novicius e monasterio fugax. In Polonia Marinam Mnišek nupsit et in Russiam cum exercitu Polono venit; Boriso Godunov mortuo filium eius Theodorum vicit et necavit. Rex factus est, sed vere proximo populus Polonis iratus Pseudodemetrium deiecit. *Demetrius imperator* ipse se nominavit. Fridericus Schiller tragoediam de eo scribere incepit; sunt etiam dramata de Pseudodemetrio Theodisca , , , , Caroli Hardt et Adolfi Wilhelmi.

## Nota 
## Nexus externi 
Categoria:Politici Russiae
Pseudodemetrius I
Boris Godunov (discretiva)

* Boris Godunov, rex Russiae
* *Boris Godunov*, tragoedia Alexandri Puschkin
* *Boris Godunov*, drama melicum Modesti Musorgskij
* *Царь Борис*, Alexii Constantini filii Tolstoj tragoedia
Theodorus II Godunov

thumb|Theodori Godunov tabula Russiae, ab Hesselo Gerardo Amstelodami anno 1614 edita
**Theodorus II Borisi filius Godunov**, anno 1589 natus et die 10 Iunii anno 1605 Moscuae mortuus, rex est Russiae anno 1605. Borisi Godunov et Mariae Gregorii filiae filius fuit. Bene educatus est et chartam Russiae novam delineavit (ipse vel cum ministris), quae anno 1614  Amstelodami edita est et post multoties reprimabatur et in editiones librorum Adami Olearii includebatur. Rex factus est sedecim annos natus patre suo mortuo die 13 Aprilis anno 1605 et post quinquaginta dies die 1 Iunii a Pseudodemetrio deiectus est et decem dies post occisus.

## Notae 
## Nexus externi 
Categoria:Politici Russiae
Theodorus II
Categoria:Cartographi
Melodrama (discretiva)

* Melodrama, genus musicae ecclesiasticae
* Melodrama, drama melicum (vulgo *opera*), genus musicae saecularis
* Melodrama, textus melodramaticus
* Fabula melodramatica, vulgo *melodrama* vel similia, genus litterarum scaenicarum et pellicularum

## Notae
Occitania (regio culturalis)

thumb|Tabula geographica Occitaniae.

**Occitania** (Francogallice *Occitanie*, Occitane *Occitània*), est regio culturalis in Francia australi de Oceano Atlantico usque ad Alpes, ubi, praeter Francogallicam, lingua Occitana in usu est. Vallis Aranis Cataloniae et aliquibus Pedemontii oppidis Italiae etiam partes Occitaniae sunt, cum Vasconia Francica et Ruscino terrae occitanae non sint.

Terrae quae hodie *Occitania* appellantur in Antiquitate fere eae Septem Proviciarum erant.

Nomen Latinum *Occitania* olim Francice nomine *Languedoc* converterunt, sed eo tempore *Languedoc* omnes terras Franciae linguae Occitanae et iuris Romani designabat (i.e. Occitaniam sive Septem Provincias). Ita pagus hodiernus minor Linguadocia etiam nonnumquam Latine *Occitania* appellatur, sed nomen *Occitania* non ad eum limitare potest. Ab anno 2016 etiam est regio administrativa Occitania, maior quam Linguadocia sed minor quam regio culturalis Occitania.

## Notae 
## Nexus externi 
* Institutum studiorum Occitanorum
* OpenStreetMap-oc

Categoria:Occitania
Miles (nomen)

**Miles** (gen. *Milis*) nomen est orthodoxum Graecae (vel Persicae?) originis. Sanctus Miles episcopus Persiae, saeculo IV passus, die 10 Novembris colitur. Formae nominis sunt:
* Graece: Μίλης, Μίλος (Miles, Milos)
* Latine Miles
* Russice Милий (Milij)

## Qui hoc praenomen habuerunt
* Miles Balakirev

## Notae
## Nexus externi
* Vita sancti Milis 

Categoria:Praenomina masculina
Marcus Spitz

[thumb|Marcus Spitz [acroasis|acroasin mense Decembri 2012 habet.]]
**Marcus Andreas Spitz** (natus *Mark Andrew Spitz* Modesto in oppido Californiae die 10 Februarii 1950) est quondam natator et novies Olympionices Americanus. Septem clipeos aureos in Olympiis aestivis 1972 Monaci habitis vicit, quorum omnes gradus praestitutos superaverunt. Quae res gesta triginta sex annos persistit, donec a Michaele Phelps superata est, etiam Americano, qui octo clipeos aureos in Olympiis aestivis 2008 Pecini vicit.

[thumb|upright=0.8|left|Spitz (dextra) et uxor (laeva) cum [Geraldus Ford|Geraldo Ford praeside et Elizabetha Ford primá dominá anno 1976.]]
[thumb|upright=0.7|Marcus Spitz et Suzy Weiner [uxor die nuptiarum, Maio 1973.]]
[thumb|upright=0.7|Marcus Spitz ad primum iactum coniciendum in ludo [basipilae (2008) se parat.]]

Ab anno 1968 ad annum 1972, Spitz novem clipeos aureos Olympicos, unum argenteum, unumque aeneum vicit, cum quinque clipeis aureis in Ludis Panamericanis, triginta una victoriis Unionis Athleticae Idioticae, et octo victoriis Societatis Athleticae Collegialis Nationalis. Illos annos triginta quinque novos mundi gradús habuit, quorum autem duo in probationibus erant privati. *Swimming World Magazine* eum appellavit mundanum anni natatorem annis 1969, 1971, et 1972. Tertius fuit athleta qui novem clipeos aureos Olympicos vicit. Olympiis Monacensibus confectis, Spitz a certamine recessit, anno vicensimo duo aetatis suae.

Inter eius avocamenta sunt navigatio, nartatio, et opera artis colligere.

## Notae
## Bibliographia
*Foster, Richard J. 2008. *Mark Spitz: the extraordinary life of an Olympic champion.* Praefatio Marcus Spitz; introductio Keith Jackson. Sanctae Monicae Californiae: Santa Monica Press. ISBN 9781595800398.
*Spitz, Mark, et Alan LeMond. 1976. *The Mark Spitz complete book of swimming.* Photographemata Neil Leifer. Novi Eboraci: Crowell. ISBN 069000690X.

## Nexus externi
*Situs interretialis Marci Spitz proprius.
*Biographia in situ interretiali Marci Spitz proprio.
*Biographia classica Interretis Athletici (ESPN).
*
*De Marco Spitz inter exitus Olympicos.

Categoria:Actores Civitatum Foederatarum
Categoria:Alumni Universitatis Indianensis
Categoria:Auctores Anglici
Categoria:Iudaei
Categoria:Natatores Americani in Olympiis
Categoria:Natatores Civitatum Foederatarum
Categoria:Olympionicae
Categoria:Scriptores Civitatum Foederatarum
Sanna Marin

**Sanna Mirella Marin** (nata die 16 Novembris 1985) est politica Finnica et socia factionis socialis democraticae.

Helsingiae nata, Esboae et postea Tammerforsiae habitabat. Patre ebrioso mox a matre separato, ab hac novaque consorte feminina deinde educata est. Alma mater eius est Universitas Tamperensis.

Consiliaria municipalis anno 2012 electa, ab anno insequenti usque in 2017 praeses consiliariorum urbis Tammerforsiae meruit. Ab anno 2017 legata est parlamento Finnico. Die 6 Iunii 2019 ministra a commeatu facta est, primo ministro Antti Rinne. Quo officium suum recusante, Sanna Marin, die 8 Decembris 2019 prima ministra creata, biduo post in hoc munus rite inducta est.

Die 12 Maii 2022 sententiam suam aperuit, ut Finnia Consociationi ex pacto Atlantico Septentrionali quam celerrime sese adiungeret.
## Notae 
## Bibliographia 
* Jenni Avins, "Finland’s Sanna Marin, 34, will be the world’s youngest sitting prime minister" in *Quartz* (9 Decembris 2019)
* Petri Burtsov, Melissa Heikkilä, "Comrades, meet Finland’s new PM" on *Politico* (12 Decembris 2019)
* Emma Graham-Harrison, "Feminism comes of age in Finland as female coalition takes the reins" in *The Guardian* (14 Decembris 2019)
* Aleksi Teivainen, "Social Democrats selects Marin as its candidate to succeed Rinne" in *Helsinki Times* (9 Decembris 2019)

## Nexus externi 
* 
* "Sanna Marin" apud parlamentum Finnicum
* Situs privatus

Categoria:Mulieres
Categoria:Homines vivi
Categoria:Politici Finniae
Categoria:Nati 1985
Categoria:Alumni Universitatis Tamperensis
Categoria:Gubernatores civitatum
Categoria:Ministri commeatus
Gubernium Pscoviense

**Gubernium Plescoviense** vel **Pscoviense** (Russice Псковская губерния, tr. *Pscovkaja gubernija*) fuit prisca administrativa Russiae pars, in parte septentrio-occidentali Russiae Europaeae sita, anno 1777 in Imperio Russico post divisionem Poloniae creata et annoque 1927 in Re Publica Sovietica Foederativa Socialistica Russica abolita et in regionem Leninopolitanam inclusa. Gubernii caput erat Pscovia. Annis 1777 pro gubernio *praefectura* Pscoviensis creata est et anno 1796 rursum gubernium.

Chelma, Magni Luki, Opoca, Ostrovia, Porchovia, Toropetia capita circulorum gubernii Pscoviensis fuerunt.

Demetrius Laptev et Modestus Musorgskij in vicis gubernii Pscoviensis nati sunt.

[thumb|left|Genius gubernii Pscoviensis in [porta Mosquensis|porta Mosquensi Petropolitana]]
## Nota
## Nexus externi
* Mappa generalis Gubernii Plescoviensis in quinque Provincias divisi, componente I. F. Schmidio Academiae Scientiarum Petropolitanae adiuncto

Pscoviense
Categoria:Pscovia
Effectus spectatorius

**Effectus spectatorius** est res psycho-socialis, quae ad talia refertur eventa, in quibus nemo ex spectatoribus qui adsunt victimae auxilium fert. Quo plures numero spectatores, eo minus veri simile est aliquem ex spectatoribus ad auxlium venturum esse. 

Effectus spectatorius disputari coeptus est, postquam Kitty Genovese, femina duodetriginta annorum, Novi Eboraci coram in via stuprata ac cultello occisa est anno 1964, nec quisquam ex paene quadraginta spectatoribus ipse victimae moribundae ad auxilium venit. Quo homicidio et pigritia quadam eorum qui aderant obstupefacti psychologi sociales ceterique homines, quare eiusmodi facinus sine interventione spectatorum committi potuerit, admodum mirabantur. Ex clarissimis libris has quaestiones tractantibus est ''The Unresponsive Bystander: Why Doesn't He Help?*, quo Bibb Latanë et Johannes M. Darley auctores experimentis causas effectus spectatorii cognoscere temptaverunt. Multis enim factis experimentis cognoverunt interveniendi voluntatem eo maiorem esse, quo pauciores spectatores sunt. Et contra, quo plures spectatores, eo minor interveniendi voluntas. Quam pigritiam socialem fieri putant ex dispersione responsalitatis: ceterorum esse victimam adiuvare. At ubi primum homines de re satis periculosa agi vident, attenuatur effectus spectatorius. 

## Notae 
## Bibliographia 
* Aiello, Michael F. (2019) Should I call for help?: Examining the influences of situational factors and bystander characteristics on reporting likelihood. *Journal of School Violence* 18: 163-175.
* Brewster, Mary & Tucker, Jane M. (2015) Understanding Bystander Behavior: The Influence of and Interaction Between Bystander Characteristics and Situational Factors. *Victims & Offenders* 455-481.
* Fischer, P; Krueger, JI; Greitemeyer, T; Vogrincic, C; Kastenmüller, A; Frey, D; Heene, M; Wicher, M; Kainbacher, M (2011) The bystander-effect: a meta-analytic review on bystander intervention in dangerous and non-dangerous emergencies. *Psychological Bulletin* 137 (4): 517–537.
* Kassin, Saul; Fein, Steven; Rose, Hazel (2010) *Social Psychology''   (410-2)
* Laner, Mary R. & Benin, Mary H. & Ventrone, Nicole A. (2001) Bystander attitudes toward victims of violence: who's worth helping? *Deviant Behavior* 22: 23-42.
* Latané, B. & Darley, J. M. (1970) ''The Unresponsive Bystander: Why Doesn't He Help?* Appleton-Century Crofts
* Manning, R.; Levine, M.; Collins, A. (2007). The Kitty Genovese murder and the social psychology of helping: The parable of the 38 witnesses. *American Psychologist* 62: 555-562.
* Stalder, Daniel (2008) Revisiting the issue of safety in numbers: The likelihood of receiving help from a group. *Social Influence'' 3: 24-33.

Categoria:Psychologia moralis
Categoria:Psychologia socialis
Quercus Mambre

**Quercus Mambre** est quercus, iuxta quam Abrahamo Deus apparuit, secundum librum Geneseos. Quercus est speciei *Quercus coccifera*. In Hebron stat in monasterio Russico Sanctae Trinitatis. In icone Trinitatis Zyrianicae picta est.

## Notae
## Bibliographia
* Мамврийский дуб: Русская святыня в Палестине. — М.: Индрик, 2007. — ISBN 978-5-85759-413-1. 

## Nexus externi
* De quercu Mambre hodierna apud *Youtube* 

Categoria:Loci Biblici
Categoria:Quercus
Categoria:Liber Genesis
Categoria:Palaestina
Assagaia

[thumb|Assagaiarum cuspides.Laevā dextrorsum: assagaia histriatā basi [Specus Placardensis|Specūs Placardensis (Francice *Grotte du Placard*) in Carantono, assagaia histriatā basi Brachipodione, duae duplices cuspides e tarandi cornū et assagaia vacuā basi e tarandi cornū Laugeriā Inferiore (Francice *Laugerie-Basse*).]]
**Assagaia** telum missile est, brevior hastā, ipsa gravior iaculo, evolutissimā cum laminā. Apud Africanas gentes valde invenitur.

## Etymologia
Vox latina "assagaia" mutuata est ex antiquā Francicā voce *azagaie* (nunc *sagaie*) aut e Lusicā *azagaia* aut ex Hispanicā voce *azagaya*, quae vicissim mutuatae sunt e Batavā Capitensi voce *assegai*, quae vicissim mutuata est colloquiali ex Arabicā voce *az-zaḡāya*, mutuata vicissim e Protolibycā voce **zaġāya* ("telum" significante).

## Descriptio
Generatim composita, assagaia ligneum fustem et acutam cuspidem resistentiore e materiā ferre potest.

## Praehistoria
Assagaiae cuspis est crebro sola pars inventa casū praehistoricarum rerum; ossearum aut e silice (e microlithis).

Designationis genera quae assagaiae cuspidem in fuste figant valde varia et dissimimilium industriarum lithicarum propria in Palaeolithico superiore sunt:

* Assagaiae cuspis scissā basi seu cuspis Aurignaciensis, Aurignacii antiqui propria;
* Rhombica assagaiae cuspis, etiam Aurignacii antiqui propria;
* Assagaiae cuspis planā parte, Solutrii seu Magdalenii superioris propria;
* Striata assagaiae cuspis, Magdalenii medii propria;
* Assagaiae cuspis bifidā basi, Magdalenii medii et superioris propria.

Fasciculus:Pointe MHNT PRE2010.0.7.2 fond.jpg|Assagaiae cuspides, Magdalenii, in Museo Tolosano (Francice *Muséum de Toulouse*).

## Historica periodus
Assagaiae valde in continente Africā inveniuntur.

### Iklwa
Saeculo XIX, Shaka Zuluanus assagaiam mutavit amputando fuste et adampliandā cuspide et efficax telum creavit. Iklwā seu ixwā prospere usi sunt Zuluani et Ndebeles.

Fasciculus:Gustave Julien 2 sagaies Madagascar MHNT ETH AC MD 144 et 143.jpg|Madagascariensium assagaiarum collectio Gustavi Iuliani in Museo Tolosano.
Fasciculus:Zulu warrior.jpg|Zuluanus bellator cum iklwā (anno 1917).
Fasciculus:An African soldier or 'Askari' on guard duty at No. 23 Air School at Waterkloof, Pretoria, South Africa, January 1943. TR1262.jpg|Africae Australis ascarii assagaia anno 1943.

## Vide etiam
*Iaculum
*Soliferrum
*Phalarica
*Pilum
*Almugavari
*Shaka Zuluanus
*Hasta
*Telum

## Notae
Categoria:Arma nociva
Categoria:Aevum praehistoricum
Categoria:Verba Arabica mutuata
HTML

[thumb|upright=0.8|[Logotypus HTML5, editionis recentissimae.]]
[thumb|upright=0.8|alt=Photograph of Tim Berners-Lee in April 2009|[Timotheus Ioannes Berners-Lee|Timotheus Berners-Lee mense Aprili 2009.]]
**Hypertext Markup Language** ('lingua annotationis hypertextualis'), acronymum **HTML,** est normativa lingua annotationis instrumentorum quae in navigatro exhibenda sunt. Adiuvatur a technologiis sicut Cascading Style Sheets (CSS) et linguis scriptionis sicut JavaScript.

Navigatra instrumenta HTML ex servatro retiali aut ex copiis loci accipiunt, atque instrumenta in multiplices paginas retiales convertunt. HTML, quod indicia de specie instrumenti primum continebat, structuram paginae retialis semantice describit. Elementa HTML sunt fundamentales paginarum HTML unitates.

## Historia
Timotheus Berners-Lee, physicus et conductor apud CERN, ENQUIRE anno 1980 proposuit et designavit, rationem per quam investigatores CERN instrumenta inter se communicare poterant. Anno 1989, memorandum scripsit quod rationem nexuum in interrete conditurorum proposuit. Ipse HTML subtiliter enumeravit, corpusque programmatum navigatrorum et servatrorum anno 1990 exeunte composuit.

*Annotatio polyglottalis
*Hypertextus
*Mica panis (navigatio)
*Microdata (HTML)
*Nexus
*Pagina retialis dynamica

## Notae
## Bibliographia
*Harris, Patricia. 2017. *What is HTML code?* Novi Eboraci: PowerKids Press. ISBN 9781508155225 (charta), ISBN 9781508154273 (6 pack), ISBN 9781508155102 (liber bibliothecis aptus).
*Levene, Mark. 2010. *An introduction to search engines and web navigation.* Ed. 2a. Hoboken Novae Caesareae: John Wiley. ISBN 9780470526842 (charta), ISBN 047052684X (charta).
*Lubkowitz, Mar. 2004. *Webseiten programmieren und gestalten: HTML, CSS, JavaScript, PHP, Perl, MySQL, SVG und Newsfeeds, mit CD.* Bonnae: Galileo Press. ISBN 3-89842-557-6.
*Luján Mora, Sergio. 2002. *Programación de aplicaciones web: historia, principios básicos y clientes web.* Editorial Club Universitario. PDF.
*Mintert, Stefan, ed. 2003. *XHTML, CSS & Co.: Die W3C-Spezifikationen für das Web-Publishing.* Monaci: Addison-Wesley. ISBN 3-8273-1872-6.
*Münz, Stefan, et Wolfgang Nefzger. 2005. *HTML Handbuch.* Poing: Franzis-Verlag. ISBN 3-7723-6654-6.
*Niederst Robbins, Jennifer. 2018. ''Learning Web Design : a beginner's guide to HTML, CSS, Javascript, and Web Graphics.'' Ed. 5a. Pecini et Sebastopol Californiae: O'Reilly. ISBN 9781491960202
*Pratt, Jeff. 2019. *Getting to know HTML code.* Noci Eboraci: The Rosen Publishing Group, Inc. ISBN 9781508183693 (liber bibliothecis aptus), ISBN 9781508183716 9chyarta).

## Nexus externi
*WHATWG. "HTML Living Standard."
*W3C. Specificatio HTML (editio edita recentissima).
*Raggett, David. "Introduction to HTML."
*"Tim Berners-Lee Gives the Web a New Definition."

Categoria:Communicatio
Categoria:Scripta 1990
Nicolaopolis (Ussuriensis)

**Nicolaopolis** **Ussuriensis** (Russice *Уссурийск, Ussurijsk*) est urbs in territorio Maritimi Russiae. Incolas habet 173&thinsp;165 anno 2019. Secundus est terrtitorii Maritimi post Eocrateam.

## Historia
Vicus ''Nikol'skoe* 13 domos habens anno 1866 conditus est et anno 1868 tempore *Bello Manzico*  incensus est. Restitutus, anno 1870 praesidio militari munitus est. Anno 1893 ferrivia in Eocrateam ducens aperta est. Anno 1898 in numerum urbium inclusum est, nomine *Никольск-Уссурийский*, *Nicolaopolis Ussuriensis*. Annis ab 1935 ad 1957 *Vorošilov'' nomine Clementis Vorošilov nominabatur.

## Notae
## Nexus externi
Categoria:Urbes territorii Maritimi
Categoria:Condita 1866
Nicolaopolis (discretiva)

* Nicolaopolis (seu Vaasa), urbs Finniae
* Nicolaopolis (Ussuriensis), urbs Russiae
* Nicolaopolis ad Amurem, urbs Russiae
* Nicolaopolis ad Iugum, urbs Russiae
* Nicolaopolis ad Volgam, urbs Russiae
* Nicolaopolis Olbiopolitarum, urbs Ucrainae
Canalis Ladogensis

thumb|Canalis Ladogensis tabula anni 1741
thumb|Cataracta Schlusselburgi inter canalem et Nevam
thumb|Cataracta Novae Ladogae inter canalem et Volchovam
**Canalis Ladogensis** vel **Ladogensis vetus** est canalis secundum litus Lacus Ladogae ductus. E flumine Volchova Novae Ladogae incipit et in Nevam flumen Schlusselburgi effluit. 117 chiliometra longitudinis habet. Pars systematis aquarii Vysznievolociani erat.

## Historia
In Ladoga lacu saepe tempestates navibus non magnis valde periculosae fiunt, et Petrus Magnus anno 1719 canalim e Volchova in Nevam effodi
iussit, quo naves sine periculo agerentur. Anno 1731 canalis confectus est, sed cataractae etiam anno 1732 in Schlusselburgo et in Nova Ladoga aedificatae sunt. Annis vicesimis saeculi XIX aestatibus siccioribus canalis tenuiore fluit aqua et cataractae novae aedificatae sunt; tunc et de canalis Ladogensis novi aedificatione consilium captum est, qui tamen solum annis sexagesimis constructum est, canalis autem Ladogensis vetus relictus est. Nunc paene omnis obrutus est, solum Schlusselburgi et Novae Ladogae altus et aqua plenus est.

## Canales inter Volchovam et Svirem
Canalis Siasensis vetus, qui Volchovam cum Sias' flumine coniungit, et canalis Svirensis vetus, qui Sias' cum Svire, saepe partes canalis Ladogensis veteris habentur et sic in tabulis signantur.

## Notae
## Bibliographia
* Мариинская водная система. Выдающиеся гидротехнические сооружения мира. Автор-сост. Чистиков А. Н. СПб.: «Лики России». 2011 г. 

## Nexus externi
Categoria:Canales Russiae
Categoria:Regio Leninopolitana
Categoria:Confecta 1731
Categoria:Systema Nevae fluminis
Categoria:Ladoga
Canalis Moscuae

[thumb|Canalis Moscuae prope [Demetriopolis|Demetriopolim]]
**Canalis Moscuae** vel **nomine Moscuae** (Russice *Канал имени Москвы*) est maximus canalis regionis Moscuensis Russiae.
[thumb|Initium canalis Dubnae in urbe, cum monumento [Lenini]]

## Locus et constructio
E Volga flumine in Dubna urbe, ubi receptaculum aquae ''Ivan'kovskoje* (quod et *mare Mosquense*) aggere magno formatum est, incipit et in Moscum flumen in circulo septentrio-occidentali Moscuae effluit. Antliis aqua Volgana elevatur, ut partem mediam canalis transiret et Moscum amplificaret. 126 chiliometra longitudinis, 85 metra latitudinis et quinque cum dimidia parte metra altitudinis habet. Novem cataractae canalis sunt et duae etiam in Moscu flumine eidem tempore aedificatae sunt. Decem moles et novem ergasteria hydroelectrica in canale constructa sunt. Per receptacula aquae quinque transit. Sestram flumen transit per aggerem altum, at Iachromam flumen Demetriopoli ita secat, ut pars Iachromae superior in canalem effluat, inferior e tributariis nutriatur et aqua de canale deiecta suppleatur. Klazma flumen in systemate hydrotechnico, cuius partes receptacula aquae Klazmense et Pirogovense, canali coniungitur et rursus disiungitur.

[thumb|[Sestra flumen sub aggere canalem ducente]]

## Historia
Annis ab 1932 ad 1937 aedificabatur. Maxima pars laboris a *Dmitlag* (scilicet Latine *castris Demetriopolitanis'', Gulagiae parte) facta est. Hieme anni 1941 tempore invasionis Germanicae in Moscuam aquae canalis per constructionem apud Sestra flumine in exercitum inimicum deiectae sunt.

## Notae
## Nexus externi
* Situs proprius

Categoria:Canales Russiae
Categoria:Confecta 1937
Categoria:Flumina et canales Moscuae
Categoria:Regio Moscuensis
Categoria:Systema Rha fluminis
Vilvordia

**Vilvordia** (Nederlandice: *Vilvoorde*, Francogallice: *Vilvorde*) est urbs provinciae Brabantiae Flandricae, in Belgica.

## Notae 
## Nexus externus 
* vilvoorde.be

Categoria:Urbes Flandriae
Bosporus (discretiva)

* Bosporus vel *Bosporus Thracicus*, fretum inter Propontidem et Pontum Euxinum
* Bosporus Cimmerius, qui et *fretum Kertschiense*, fretum inter Pontum Euxinum et Maeotidem
* Bosporus Orientalis, fretum maris Iaponici

## Nexus interni
* Regnum Bosporanum, saepe *Bosporus*
Pons rudentum

thumb|Pons rudentum.
[thumb|Pons Nicolai principis (*Prins Clausbrug*) [Ultraiectum|Ultraiecti.]]
**Pons rudentum** est genus pontis vel pontis pensilis. 

## Constructio
Pons huius generis unam vel duas (vel plures) pilas magnas habet et rudentes, qui viam stratam pontis teneant. De ponte pensili pons rudentum eo distinguitur, quod rudentes pilis ipsis defixi sunt nec rudenti magno de pila ad alteram pilam extento. Huiusmodi constructio pontem firmiorem facit et ferrivias per eum ducere permittit.

## Exempla
A decennio 195 pontes rudentum saepius aedificabantur. Primus pons huius generis est Pons Stromsundianus in Suecia, anno 1956 constructus. Pontis Oresundiani inter Sueciam et Daniam pars principalis rudentibus tenetur. Prima pons rudentum ferriviaria Belogradi constructa erat anno 1979; hic est *Pons ferriviarius novus Belogradensis*. Pilas altissimas viaeductus  trans Tarnem flumen in Francogallia habet. Pons Russicus Vladivostokii in urbe Russica distantiam inter pilas maximam habet.

## Bibliographia
* Wai-Fah Chen, Lian Duan, *Bridge engineering handbook*, 1999 
* Walther R. *Cable stayed bridges*, 1999  
* Бычковский Н. Н., Бычковский С. Н., Пименов С. И. *Вантовые мосты*, Saratoviae 2007. 

## Notae
Categoria:Pontes
Pons Russicus

**Pons Russicus** est pons rudentum in Eocratea urbe constructus. E paeninsula Nazimov in insulam Russicam (a qua nomen habet) trans fretum Bosporum Orientalem ducit. Ab anno 2008 ad annum 2012 aedificabatur. Distantiam inter pilas habet pontium rudentum maximam; haec 1104 metra est. Longitudo pontis totius 1885,53 metra est.

## Notae
## Nexus externi
* Situs proprius 

Categoria:Pontes
Categoria:Territorium Maritimum
Categoria:Confecta 2012
Bosporus Orientalis

[thumb|Tabula [Bohemice|Bohemica Bospori et Eocrateae anno 1918.]]
thumb|upright=0.8|Bosporus Orientalis anno 2010.

**Bosporus Orientalis** est fretum maris Iaponici, quod  et  a continente separat. Eocratea urbs Russica in litore Bospori Orientalis stat. Pons Russicus trans Bosporum orientalem anno 2012 constructum est. Freti longitudo novem chiliometra, altitudo usque ad 50 metra, latitudo loco tenuissimo 800 metra est.

## Notae
## Nexus externi
Categoria:Freta Oceani Pacifici
Categoria:Freta Russiae Asiaticae
Categoria:Mare Iaponicum
Categoria:Oriens Extremus Russiae
Categoria:Territorium Maritimum
Buguruslan

thumb|Buguruslan initio saeculi vicesimi
**Buguruslan** (Russice *Бугуруслан*) est urbs regionis Oropolitanae Russiae. Incolas 49&thinsp;585 habuit anno 2017. Nomen urbis Tataricae originis est.

## Historia
*Sloboda* Buguruslanica erat, anno 1748 primo memorata. Anno 1781 in numerum urbium inclusa est. Urbs gubernii Oropolitani et gubernii Samarensis tempore diverso erat. Tempore Belli Civilis Georgius Žukov in proeliis prope Buguruslanem contra Kolčak primo in gloriam venit.

## Notae
## Nexus externi
Categoria:Urbes regionis Orenburgensis
Categoria:Condita 1748
Sloboda

[thumb|*Sloboda Germanica* (*Nemetskaja sloboda*) [Moscuae saeculo XVII (pictura Alexandri Benois anni 1909)]]
**Sloboda**  est genus vici vel coloniae, quod saepe in historia Russiae et Ucrainae et Rutheniae Albae memoratur. *Sloboda*  vocabulum Russicum *svoboda* (i.e. *libertas*) in sermone cotidiano contortum est, nam coloni slobodae de servitute, qua rustici omnes opprimebantur, iure liberati sunt. Slobodae saepe circa urbes magnas oriebantur et homines eodem studio in iis colligebantur; exempli gratia pyrobolistae (*streltsy*, unde Streletska sloboda) vel aurigae veredarii (*ямщики*, unde *Ямская слобода, Jamskaja sloboda*) etc. Etiam peregrini in sua sloboda colligebantur, quae in Moscua in Lefortovo districtu hodierno sita erat *Germanica* (*Nemetskaja*) appellabatur (nam omnes Europaei in Russia saepe Germani vocabantur). Aliae slobodae non circa urbes, sed in locis desertis oriebantur, saepe a cosacos *slobodenses* dictos aedificatae. Initio saeculi XVIII ius slobodarum proprium et libertates earum sublatae sunt, sed nomen manebat. Saeculis XVIII et XIX nomine *sloboda* saepe suburbia vel vici non magni, unius viae vel plateae, appellabantur, quorum incolae rei rusticae minime studebant, sed alias artes habebant.

## Notae
## Bibliographia
* Московские слободы и сотни в XVII веке // Богоявленский С. К., из: Московский край в его прошлом, ч. 2, Moscuae 1930. 
* Бломквист Е. Э. Крестьянские постройки русских, украинцев и белорусов (поселения, жилища и хозяйственные строения) // Восточнославянский этнографический сборник. Очерки народной материальной культуры русских. Украинцев и белорусов в XIX — начале XX в. Moscuae  1956. 
* Снегирёв В. Л. Московские слободы / Художник П. Зубченков. Moscuae 1947. 

## Nexus externi
* *Sloboda* in *Encyclopaedia Russica magna*

Categoria:Habitationes
Categoria:Historia Russiae
Eluvio verna

[thumb|[Mons Regius|Montis Regii via mense Maio anno 2017 inundata]] 
[thumb|[Bannus (flumen)|Bannus flumen Hiberniae tempore eluvionis]]
**Eluvio verna** est periodica fluminum exundatio, cum nive tabescente aquae fluminis ex alveo egrediantur et late, interdum et latissime valles adiacentes diluviant. Hora eluvionis de hora nivis tabescendi dependet; saepius mense Martio vel Aprili eluviones fiunt. Eluviones vernae praecipue in regionibus nivosis accidunt, sicut Europa Orientalis, Scandinavia, Canada, et Civitates Foederatae. Molium et receptaculorum aquae aedificatio in talibus regionibus non solum energiae hydroelectricae elaborandae prodest, sed etiam ab eluvionibus vernis defendit; nam aquae abundantes in receptaculo colliguntur et pedetemptim per molem emittuntur.

## Notae
## Bibliographia
* [Jean-Noël Salomon, ''L'homme face aux crues et aux inondations'', Burdigala(https://la.wikipedia.org/wiki/Burdigala)e 1997] 

Categoria:Flumina
Categoria:Inundationes
Categoria:Nix
Categoria:Hydrologia
Gelechiidae

[thumb|[Larva *Chrysoesthiae sexguttellae* *Chenopodio albo* vescitur.]]
[thumb|*[Dichomeris inserrata.*]]

**Gelechiidae** sunt familia papilionum ordinis Lepidopterorum. Nomen ferunt permagnae superfamiliae Gelechioideorum, minime investigatae, et familiae taxinomia est summe controversa. Haec heterocera plerumque sunt perparva, alisque angustis et fimbriatis. Larvae plurimarum specierum in variis plantarum partibus internis vescuntur, aliquando gallas efficientes. *Pseudotsuga* est hospes multarum specierum familiae, praecipue generis *Chionidis,* quod ergo est magis varium in America Septentrionali quam alibi.

Ante saeculum vicensimum exeunte, plus quam 900 genera cum plus quam 4500 specierum hic posita sunt, cum 650 fere generibus ab America Septentrionali sola notis.

Multae species sunt pestes agriculturae, inter quas: 
**Anarsia lineatella*
**Aproaerema modicella*
**Keiferia lycopersicella*
**Pectinophora gossypiella*
**Phthorimaea operculella*
**Sitotroga cerealella*
**Tecia solanivora* (Povolny, 1973)
**Tuta absoluta*

## Taxinomia
**Subfamilia Anacampsinae** Bruand, 1850

**Subfamilia Anomologinae** Meyrick, 1926

**Subfamilia Apatetrinae** Meyrick, 1947

**Subfamilia Dichomeridinae** Hampson, 1918

**Subfamilia Gelechiinae** Stainton, 1854

**Subfamilia Physoptilinae** Meyrick, 1914

**Subfamilia Thiotrichinae** Karsholt, Mutanen, Lee & Kaila, 2013

**Genera incertae sedis**
**Aerotypia* Walsingham, 1911
**Antithyra* Meyrick, 1906
**Coniogyra* Meyrick, 1921
**Dicranucha* Janse, 1954
**Metopios* Lucas, 1945
**Paraschema* Povolný, 1990
**Pseudosymmoca* Rebel, 1903
**Sphagiocrates* Meyrick, 1925
**Stenoalata* Omelko in Omelko & Omelko, 1998
**Syrmadaula* Meyrick, 1918

## Notae
## Nexus externi
*
*.
*"Gelechiidae."
*"Gelechioidea Global Framework."
*"Gelechiidae Genera of the World."
*"Family Gelechiidae - Twirler Moths." BugGuide.
*Zootaxa. Mapress.

Categoria:Familiae insectorum

Categoria:Taxa Stainton
Categoria:Taxa 1854
Scrobipalpula daturae

***Scrobipalpula daturae*** est papilio familiae Gelechiidarum, qui a Zeller anno 1877 descriptus est. Endemicus est in Columbia.

**Datura*

## Notae
Categoria:Scrobipalpula
Categoria:Taxa Zeller
Categoria:Taxa 1877
Scrobipalpula omicron

***Scrobipalpula omicron*** est papilio familiae Gelechiidarum, qui a Povolný anno 1987 descriptus est. Endemicus est in Argentina.

## Notae
Categoria:Scrobipalpula
omicron
Categoria:Taxa Povolný
Categoria:Taxa 1987
Vladimirea

***Vladimirea*** est genus papilionum familiae Gelechiidarum. Taxon a Povolný anno 1967 erectum est.

## Species
Generi sunt saltem quattuordecim species:
**Vladimirea amseli* Povolný, 1967
**Vladimirea brunnealis* Povolný, 1969
**Vladimirea glebicolorella* (Erschoff, 1874)
**Vladimirea ivinskisi* Piskunov, 1980
**Vladimirea kahirica* Povolný, 1967
**Vladimirea kizilkumica* Piskunov, 1990
**Vladimirea krasilnikovae* Lvovsky & Piskunov, 1989
**Vladimirea magna* Povolný, 1969
**Vladimirea maxima* Povolný, 1969
**Vladimirea stepicola* Povolný, 1976
**Vladimirea subtilis* Povolný, 1969
**Vladimirea wiltshirei* Povolný, 1967
**Vladimirea zygophylli* (Kuznetsov, 1960)
**Vladimirea zygophyllivorella* (Kuznetsov, 1960)

## Notae
## Nexus externi
Categoria:Gnorimoschemini
Categoria:Taxa Povolný
Categoria:Taxa 1967
Agonochaetia

***Agonochaetia*** est genus papilionum familiae Gelechiidarum. Taxon a Povolný anno 1965 erectum est.

## Species 
Generi sunt saltem septem species:
* *Agonochaetia conspersa* (Braun, 1921)
* *Agonochaetia impunctella* (Caradja, 1920)
* *Agonochaetia incredibilis* Povolný, 1965
* *Agonochaetia intermedia* Sattler, 1968
* *Agonochaetia quartana* Povolný, 1990
* *Agonochaetia terrestrella* (Zeller, 1872)
* *Agonochaetia tuvella* Bidzilya, 2000

## Notae 
## Nexus externi 
Categoria:Gnorimoschemini
Categoria:Taxa Povolný
Categoria:Taxa 1965
Sterlitamachia

[thumb|[Eluvio verna prope Sterlitamachiam anno 1915]]
**Sterlitamachia** (Russice *Стерлитамак*, Baschkirice *Стәрлетамаҡ*) est urbs Baschkiriae. In ripa Albi fluminis patet, ubi *Sterlja* in Album influit, et nomen urbis Baschkirice *Sterljae ostium* significat. Incolas anno 2017 habebat 280&thinsp;233.

## Historia 
Sterlitamachia, locus appulsui navium aptus, quibus negotiatores ex *Iletsk* urbe salem vexerunt, a Sabba Nicephori filio Tetjušev mercatore anno 1766 condita est. *Appulsus Aškadaricus* tum nominabatur. Anno 1773 a rebellibus Aemiliani Pugačëv capta erat, qui anno proximo expulsi sunt. Anno 1781 Sterlitamachia in numerum urbium inclusa est. Caput circuli gubernii Orenburgensis erat. Tempore Belli civilis *Bohemi albi* anno 1918 Sterlitamachiam ceperant, sed ab Exercitu Rubro expulsi sunt.  Anno 1919 exercitus Alexandri Kolčak Sterlitamachiam occupaverunt, sed et illi expulsi sunt. ab anno 1919 ad annum 1922 Sterlitamachia caput rei publicae Baschkiriae fuit.

## Notae 
## Nexus externi 
Categoria:Urbes Baschkiriae
Categoria:Condita 1766
Album (flumen)

**Album** (Russice *Белая*, Baschkirice *Ағиҙел*, Tatarice *Агыйдел*) est flumen in rebus publicis Baschkiria et Tatarstania Russiae. Circiter 1430 chiliometra patet et in Camam flumen (cuius accola sinistra et maxima est) effunditur. Ad Album urbes Sterlitamachia et Ufa stant. Ufa flumen, quae Baschkirice *Nigrum flumen* (*Karizel*) nuncupatur, accola Albi maximus est.

Nomen Russicum *Album* significat, Tataricum et Baschkiricum *Flumen Album* vel *Rha Album* (nam Album et Cama fontes Rha fluminis putabantur).

## Notae 
## Nexus externi 
Categoria:Flumina Russiae Europaeae
Categoria:Tataria
Categoria:Baschkiria
Categoria:Systema Camae fluminis
Album (discretiva)

* Albus color est.
* Albus lacus
* Albus lacus (urbs)
* Albus Rivus

## Nomina geographica
### Flumina
* Album, flumen Arcansiae (vulgo *White River*) 
* Album, flumen Baschkiriae et Tatarstaniae  (vulgo *Belaja*)
* Album, flumen Cubaniae (vulgo *Belaja*)
* Album, flumen Guineae (vulgo *Bakoye* seu *Rivière Blanche*)
* Album, flumen Nebrascae et Dacotae Meridianae (vulgo *White River*)

### Cetera
* Flumen Album, municipium Italicum (vulgo *Fiumalbo*)
* Flumen Album, commune Finnicum (vulgo *Valkeakoski*)

## Nexus interni
* Alba (discretiva)
* Album musicum
* Albus mons vel Albi montes Cretae 
* Castrum Album
* Mare Album
Itys

[thumb|upright=1.2|*Cena Terei* a [Petrus Paulus Rubens|Petro Paulo Rubens picta; Procne marito suo caput Ityis praebet.]]
**Itys** in mythologia Graeca fuit miserrimus filius Terei, Thracum regis, et Procnae Atheniensium regis Pandionis filiae. Nam ab ipsa matre caesus et aeneo magno concoctus ut epulum quoddam sacrum ignaro patri adpositus est. Huius horrendi facinoris causa fuit quod Tereus Procnae sororem Philomelam vi stupraverat atque ne rem divulgare posset eius linguam secuerat atque remotis stabulis occulte custodierat. Simul mortuam esse omnibus dictitans per mendacium lugebat eam. Re cognita Procne hanc atrocem ultionem excogitavit atque peregit.

Quam infaustis ominibus natus esset Itys talibus versibus declarabat poeta Ovidius ː

:*Eumenides stravere torum, tectoque profanus
:*incubuit bubo thalamique in culmine sedit.*
:*hac ave coniuncti Procne Tereusque, parentes*
:*hac ave sunt facti*

## Notae
## Fontes 
*Aeschylus, *Agamemnon*1142-5
* Apollodori bibliotheca III.14.8
*Aristophanes, *Aves* 210-4.
*Hyginus mythographus, *Fabula* 45
*Odyssea XIX.522-523
*Ovidius, libro sexto *Metamorphoseon*, 424sqq.
* Pausanias libro primo *Graeciae descriptionis* V.4 et XXIV.3 et XLI.8-9
*Seneca, *Agamemnon* 670-2
*Sophocles, *Electra* 147-9
*Thucydides, libro secundo *De bello Peloponnesiaco'' 29.3

Categoria:Mythologia Attica
Acronicta psi

***Acronicta psi*** est species papilionum familiae Noctuidarum, quae endemica est in Europa et ab Africa Septentrionali ad Iraniam septentrionalem, Asiam Mediam, Sibiriam meridianam et media, et Mongoliam. In Levante invenitur in Libano et Israele. Plerumque habitat silvas deciduas, series saepium, vivaria, et hortos, altitudine usque ad 1600 metra super aequor maris. Pupa hiemat.

## Biologia
*Acronicta psi* nocte ab Iunio ad Augustum volat, ad lucem et aliquando saccharum attracta. Variissimis plantis vescitur, plerumque arboribus et fruticibus. Inter plantas quibus vescitur sunt:

**Acer platanoides*
**Aegopodium podagraria*
**Alnus glutinosa*
**Alnus incana*
**Amelanchier spicata*
**Betula verrucosa*
**Betula pubescens*
**Corylus avellana*
**Cotoneaster*
**Crataegus oxyacantha*
**Crataegus coccinea*
**Malus domestica*
**Photinia*
**Populus tremula*
**Populus suaveolens*
**Prunus domestica*
**Prunus cerasus*
**Prunus avium*
**Prunus padus*
**Pyrus communis*
**Quercus robur*
**Rosa*
**Rubus idaeus*
**Salix caprea*
**Salix phylicifolia*
**Sorbus intermedia*
**Sorbus aucuparia*
**Spiraea salicifolia*
**Tilia*
**Ulmus glabra*

## Pinacotheca

Fasciculus:Noctuidae - Acronicta psi (caterpillar).JPG|Larva semiaucta *Acronictae psi* *Rosa canina* vescitur.
Fasciculus:Acronicta psi-c3.jpg|Larva matura
Fasciculus:Acronicta psi pupa.jpg|Pupa *Acronictae psi.*
Fasciculus:Acronicta psi.jpg|Imago. Specimen transfixum.

## Notae
## Bibliographia
*Chinery, Michael. (1986) 1991. *Collins Guide to the Insects of Britain and Western Europe.*
*Skinner, Bernard. 1984. *Colour Identification Guide to Moths of the British Isles.*

## Nexus externi
*Lepiforum.de
*Mazzei, Paolo, Diego Reggianti, et Ilaria Pimpinelli. *Moths and Butterflies of Europe and North Africa.*
**Svenska fjärila.*

Categoria:Acronicta
Categoria:Lepidoptera Africae
Categoria:Lepidoptera Asiae
Categoria:Lepidoptera Europae
psi
Categoria:Taxa Linnaei
Categoria:Taxa 1758
Mons Magnes

**Mons Magnes** (Russ. *Magnitogorsk*) urbs est regionis Celiabinscensis Russiae. Secunda a maxima urbs regionis est. In utraque ripa Rhymni fluminis patet; cum Rhymnus divortium inter Europam et Asiam putatur, in duabus partibus orbis terrarum Mons Magnes iacet. Incolas habet 416 521 anno 2019. 

## Historia
Historia urbis tota de fodinis ferreis dependet. Anno 1740 Baschkiri metallariis Russicis *montem Magneticum* monstraverunt. Metallorum primitiae optimae apparuerunt, et anno 1743 *Arx Magnetica* aedificata est. Anno 1774 ab Aemiliano Pugatschov occupata est. *Stanitsa Magnetica* diu nominabatur. Anno 1929 statio ferriviae constructa est et *Fabrica metalleutices Montis Magnetis*, vulgo *Magnitka*, aedificari coepit. Hoc anno Mons Magnes in numerum urbium inclusus est.

## Notae
## Nexus externi
Categoria:Urbes regionis Celiabinscensis
Categoria:Condita 1929
Ferrivia metropolitana Bucarestensis

**Ferrivia metropolitana Bucarestensis** (Dacoromanice *Metroul din București*), via ferrea praecipue subterranea, urbem Bucarestam permeat. Prima linea ab anno 1979 adhibetur. Lineae quattuor, coloribus distinctae, iam frequentantur. Quinta linea mense Decembri 2019 partim conficitur.

## Linea 1 
[thumb|upright=1.25|[Nicolaus Ceaușescu secundam lineae primae partem anno 1981 inaugurans]]
Linea 1, colore flavo denotata, a statione Dristor mediam urbem totam circuit et ad stationem Pantelimon terminum habet, stationibus viginti. A die 19 Novembris 1979 frequentatur.

## Linea 2 
Linea 2, colore cyaneo denotata, a statione Pipera meridiei versus ad stationem Berceni pergit, stationibus quattuordecim. A die 28 Decembris 1981 frequentatur.

## Linea 3 
Linea 3, colore rubro distincta, a statione Preciziei orienti versus ad stationem Anghel Saligny pergit, via ferrea lineae 1 partim utens, stationibus quindecim. Viis ferreis iam diu stratis, linea 3 partim anno 1989, partim 2008 e linea 1 separata est.

## Linea 4 
Linea 4, colore viridi distincta, stationibus octo, a statione Străulești incipiens suburbia borealia permeat et ad magnam stationem Septentrionalem terminum habet, ubi cum linea 1 viisque ferreis nationalibus concurrit. A die 1 Martii 2000 frequentatur.

## Linea 5 
Linea 5, colore aurantiaco denotata, a statione Eroilor incipiens ubi cum lineis 1 et 3 concurret, suburbia occidentalia permeabit usque ad stationem Parc Drumul Taberei. Mense Decembri 2019 frequentabitur.

## Nexus externi 
* Situs publicus
* *București* apud *UrbanRail*

Bucaresta
Categoria:Bucaresta
Categoria:Opera terrestria Romaniae
Charta aspera

[thumb|upright=1|Scheda chartae asperae [magnitudo|magnitudinum variarum, a 40 (crassa), per 80, 150, 240, ad 600 (tenuis).]]
thumb|upright=0.8|Charta aspera carbidi silicii magnitudinis 320, cum aspectu propinquo.
thumb|upright=0.8|Grana chartae asperae magnitudinis 60.
thumb|upright=0.8|Taenia chartae asperae.

**Charta aspera**, vel **charta vitraria**, est fricandi instrumentum et quidem scheda chartae vel textile re fricatoria, sicut oxido aluminii et carbido silicii, altero lateri inductum. 

Homines chartam asperam primum adhibuisse putantur in Sinis saeculo XIII, cum testae, semina, et harena tusa ad membranam gummi naturali conglutinabantur. Cutis selachimorphorum (squamae placoidae) etiam ad fricandum adhibetur, et squamae asperae piscis familiae Latimeriidarum (fossilis vivi) eodem modo ab indigenis Comorianarum insularum adhibentur. *Equisetum hyemale,* planta cocta et exsiccata, in Iaponia est traditionalis expoliendi materia, chartá abrasivá tenuior. Charta vitraria primum Londinii ab Ioanne Oakey anno 1833 fabricata est, cuius societas commercialis nova excogitata via et ratione glutinandi facultatem productionis massalis paravit.

## Notae
## Bibliographia
*Allen, Sam (1996) *Classic Finishing Techniques.* Sterling.
*Baron, Brian (1987) *The techniques of traditional woodfinishing.* B.T. Batsford. 
*Casey, Don (2016) Know How: Sandpapers and Sanding. *Sail Magazine,* 3 Maii 2016. Editio interretialis.
*Dresdner, Michael (1992) *The Woodfinishing Book.* Taunton Press. 
*Dresdner, Michael M. 1999. *The New Wood Finishing book.* Newtown Connecticutae: Taunton Press. ISBN 1561582999.
*Jeffrey, Kirk. 1989. "The Major Manufacturers: From Food and Forest Products to High Technology." In *Minnesota in a Century of Change: The State And Its People since 1900,* ed. Clifford Edward Clark, 234. Minnesota Historical Society Press. ISBN 978-0-87351-238-1.
*Stalker, & Parker (1688/1971) *A Treatise of Japaning and Varnishing.* Tiranti.
*Stibane, Michael. *Grünholz-Werkstatt für alle, die sie einrichten wollen.* Amazon Create Space. ISBN 978-1-5028-1292-6.
*Thomson, Keith Stewart (1992) *Living Fossil: The Story of the Coelacanth.* W. W. Norton & Company Limited. 
*Wittchen, Bernd, Elmar Josten, & Thomas Reiche (2006) *Holzfachkunde.* Editio quarta. B. G. Teubner Verlag. 

## Nexus externi
*"Conversion Chart Abrasives: Grit Sizes." Situs fine-tools.com.
*De charta harenosa. Situs sizes.com.
*Federation of European Producers of Abrasives. Situs fepa-abrasives.org.

Categoria:Inventiones Sinarum
Categoria:Charta